Sarmistha Pritam

Sarmistha Pritam (; Phulaguri, Nagaon, Assam, 1987ko abenduaren 18a) indiar assamerazko idazlea eta aktibista da, haurtzaroko muskulu-atrofia espinala duten pertsonen eskubideen alde borrokatzen dena.

 Bizitza 
Sarmistha Pritam 1987ko abenduaren 18an jaio zen Phulagurin (Nagaon, Assam). Bost urte zituela, haurtzaroko muskulu-atrofia espinala diagnostikatu zioten, zortzi urterekin narriadura fisiko nabarmenak eragin zizkiona.

Ekonomia ikasi zuen eta nota akademiko onekin graduatu zen. Assamerazko hainbat aldizkari eta egunkaritarako idatziz hasi zuen bere ibilbidea. 2013rako, Daworiya Akaxor Beli artikulu bilduma, Dokmokali poesia bilduma eta Atmakatha autobiografia argitaratu zituen. Laugarren liburua haurrentzat idatzi zuen eta Aalphulor Xopun izenburupean argitaratu zuen.

2015ean, Narendra Modi lehen ministroari idatzi zion bere autobiografiaren ingelesezko eta hindieko bertsioengatik National Book Trustetik bere egile-eskubideak lortzeko laguntza eske. 2021erako, Anatahin, Rang, Balukat Biyoli Bela eta Poran Nigore liburuak idatzi zituen.

Zientzia sustatzen duen Ellora Vigyan Mancha gobernuz kanpoko erakundeko kidea da. 2021ean, haurtzaroko muskulu-atrofia espinala duten pertsonen alde egin zuen eta gobernuari tratamenduaren kostuak ordaintzeko laguntza eskatu zion.

2021ean, Bobby Sarma Baruah zinemagileak iragarri zuen bere hurrengo filma, Deoka, Pritamen bizitzan oinarrituta egongo zela.

 Lanak 

 Atmakatha (autobiografia)
 Sun on my face (assamerazko autobiografiaren ingelesezko itzulpena, Prafulla Katokyk egindakoa)
 Aalfulor xopun (haurrentzako eleberria)
 Antaheen (Nick Vujicic hizlariari buruzko testu biografikoa)
 Mera jiwon meri kahani (Gajendra Rathiren Atmakatha liburuaren hindizko itzulpena)
 Rang (eleberria)
 Balukat Biyali Bela (eleberria)

 Sariak 

 2012: Munin Borkataki Award (Atmakatha liburuagatik)
 2015: Estatuko Gobernuaren Literatura Saria
 2017: Gitanjali Baruah Mili literatura saria
 2017: Devsons Literatura Sari Berezia
 2017: K. K. Handiqui dirulaguntza nazionala
 Homan Bargohani Bata literatura saria (Rang eleberriagatik)

 Erreferentziak 

 Kanpo estekak 

Kategoria:XX. mendeko indiarrak
Kategoria:XXI. mendeko Indiako idazleak
Kategoria:XXI. mendeko emakume idazleak
Kategoria:Indiako eleberrigileak
Kategoria:Emakume eleberrigileak
Kategoria:Indiako poetak
Kategoria:Emakume poetak
Kategoria:Indiako autobiografoak
Kategoria:Indiako haur literaturako idazleak
Kategoria:Assamerazko idazleak
Kategoria:Desgaitasuna duten idazleak
Kategoria:Indiako itzultzaileak
Kategoria:Emakume itzultzaileak
Kategoria:Indiako giza eskubideen aldeko ekintzaileak
Kategoria:Pertsona desgaituen eskubideen aldeko ekintzaileak
Kategoria:Giza eskubideen aldeko emakumeak
Kategoria:Desgaitasuna duten aktibistak